**ДОКЛАД ЗА ИЗВЪРШЕНАТА РАБОТА ПРЕЗ ИЗТЕКЛАТА 2021Г.**

**Добре дошли на Всички!**

**Благодарим Ви, че ни уважихте със присъствието си. Накратко ще Ви запозная с дейността на читалището съобразно епидемиологичната обстановка в страната, която не ни позволи да работим активно И точно поради тази причина събранието се провежда по-късно от предварително срок , понеже имаше заповед , в която през периода от 1.02.22г. до 28.02.22г.- бяха забранени всички събрания, конференции и всички от този вид.. В тази връзка културно-масовата работа в читалището беше много трудна, почти невъзможна поради ред забрани – заповеди за спиране на работа от ръководството поради струпването на много хора на едно затворено място. Смятам, че всички сме запознати с условията на работа в цялата страна поради СОВИД обстановката.**

**Но въпреки това, самодейците изявяваха желание за репетиции, които се провеждаха под строг контрол: за целта сме закупили всички материали, отговарящи на изискванията за хигиена и дезинфекция, което правеше репетициите възможни, докато не се издаде нова заповед за изрично прекратяване на всякакви дейности.**

**Въпреки сложната обстановка през юни месец се отвори възможност за фолклорен фестивал-конкурс „Веселие в Елена”, на който танцов състав „Черкишлий” взе участие и зае призовото второ място от. В тази връзка искам да ви споделя, че имаме хореограф - Мишо Чанев.**

**Благодарение на безусловния труд на самодейците и хореографа танцовия състав заучи още няколко танца, които подлежат тепърва на изяви.Сега ни предстои да съберем отново самодейците в най-къс срок за да започнем усилено работа, понеже предстоят изяви. В тази връзка кукерската група на Ж.войвода е поканена на фестивал в Твърдица отличени от предходно участие и считаме, че ще представи достойно нашето населено място.**

**По план за дейността на читалището, който се изготвя в края на предходната година имахме много запланувани мероприятия, но от тях се случиха само няколко, а именно: На Баба Марта по традиция посещаваме ДГ „Роза”, като връзваме мартенички на всички деца, те ни отправят поздрав с песнички и стихчета, след което има почерпка. След посещението ни в детската градина по път към читалището закичваме всеки срещнат жител. Отиваме в здравната служба, кметство, магазини - и така поздравяваме всички с Баба Марта.**

**Искам да Ви уведомя, че през изминалата година библиотечния ни фонд бе попълнен с нови 150 издания, благодарение на изготвен проект и бе финансиран от Министерство на културата, с което много се гордеем, и се надяваме да привлечем нови читатели, защото науката е пътят към света!**

**И не на последно място в края на годината преди коледните празници бе обявен конкурс от РБ”Сава Доброплодни” за изготвяне на най-красива картичка. Поздрави към децата от нашата детска градина, които с огромно желание взеха участие. Всички деца бяха отличени с грамота за техния труд. Благодарим от все сърце на всички възпитатели и помощен персонал от детската градина!**

**Дългоочаквания ремонт на киносалона най-накрая приключи. По план беше за 2020г., но отново поради епидемиологичната обстановка се отложи за 2021г., което е факт – киносалона е готов за работа.Тук е момента да отправим огромни благодарности към кмета Стоян Генов и общинския съветник Пламен Крумов, които способстваха за осъществяването на така жадувания ремонт. Най-накрая искам да вметна, че през изминалата година бяха останали парични средства в размер на 3000лв. в банковата сметка, които искам да поясня на всички откъде са. Нашата колежка –библиотекарка Йорданка Георгиева за зла участ си бе счупила крака и шест месеца беше в болнични. На нейно място не наехме човек, и от там дойдоха спестяванията. С тези парични средства ние допринесохме от читалището за боядисването на фасадата, за което бяхме наели 2 лица на граждански договор срещу заплащане включващо заплата и осигуровки. Докато се радвахме на новата фасада внезапно ни дойдоха на проверка от Инспекция по труда. Направиха ни щателна проверка за период от 5 години назад във времето. Всички документи ни бяха абсолютно изрядни, благодарение на нашия Председател – Калинка Дончева, която е дългогодишен счетоводител на читалището, работеща БЕЗВЪЗМЕЗДНО! , за което всички членове на читалището трябва да и благодарим.**

**БЛАГОДАРИМ ОТ ВСЕ СЪРЦЕ ЗА ОГРОМНИЯ БЕЗВЪЗМЕЗДЕН ТРУД!, косващ много време, знания, усилия и напрежение.Смятам, че е достойна да бъде преизбрана отново за Председател, защото всичко го прави с огромна любов!**

**Тази година имаме новопостъпили молби за членство, което е радващо и отдавна не се е случвало.**

**Благодаря на всички присъстващи отново! Желая живот и здраве на всички!**